Spanar Jaya X

Spanar Jaya X ialah sebuah siri televisyen komedi Malaysia 2019 arahan Ahmad Idham. Siri ini diterbitkan oleh Enfiniti Production dan merupakan reboot kepada siri asal Spanar Jaya ciptaan Mamat Khalid, Loloq dan Norenshah Sahari yang ditayangkan dari 1999 hingga 2005. Spanar Jaya X disiarkan sempena ulang tahun ke-20 siri komedi ini dan disiarkan setiap hari Sabtu, jam 9.00 malam di TV3 bermula 2 Februari 2019 hingga 27 April 2019.

Siri ini juga diterbitkan khas untuk salah seorang pelakon asal Spanar Jaya Zaibo, yang meninggal dunia pada November 2018, tiga bulan sebelum Spanar Jaya X ditayangkan.

Sinopsis
Pak Selamat telah menyerahkan bengkel Spanar Jaya kepada Mat Rock (Opie Zami) yang merupakan pekerja setianya. Namun, hampir setahun berlalu, bengkel Spanar Jaya mengalami masalah kewangan dan menanggung hutang kerana Mat Rock tidak mempunyai pengalaman dalam menguruskan perniagaan. Pak Selamat kecewa dengan Mat Rock kerana tidak berkongsi masalah hutang yang dihadapinya. Pak Selamat bersedia untuk membantu Mat Rock menyelesaikan hutang bengkel itu tetapi dengan syarat, anak buahnya, Syasya (Uqasha Senrose) akan diserap masuk bagi memantau segala hal ehwal kewangan dan Zaki (Ben Amir), seorang mekanik akan menjadi ‘Chief Foreman’ bagi memajukan semula perniagaan di Spanar Jaya.

Pelakon

Pelakon utama
 Opie Zami sebagai Mat Rock, merupakan pemilik baharu bengkel Spanar Jaya setelah bengkel itu diserahkan oleh Pak Selamat kepadanya. Pak Selamat menyerahkan bengkel tersebut kerana dia menjalankan perniagaan kereta mewah bersama-sama dengan menantunya, Iskandar.
 Uqasha Senrose sebagai Syasya, merupakan anak saudara kepada Pak Selamat, seorang graduan bidang perakaunan yang akan membantu Mat Rock di bengkel Spanar Jaya.
 Ben Amir sebagai Zaki, merupakan adik kepada Iskandar, seorang bapa tunggal dan merupakan ‘Chief Foreman’ di bengkel Spanar Jaya.
 Douglas Lim sebagai Henley, merupakan pemilik kedai alat ganti kereta dan pembekal kepada bengkel Spanar Jaya. Dia juga merupakan kawan rapat kepada Mat Rock.
 Sangeeta Krishnasamy sebagai Vicky, merupakan seorang guru Bahasa Inggeris, mempunyai pusat tuisyen bersebelahan dengan bengkel Spanar Jaya, turut mengajar Bahasa Inggeris kepada Mat Rock, seorang yang peramah dan baik hati.
 Kalai sebagai MJ, merupakan peminat Michael Jackson
 Lim Jian Wen sebagai Low Teh Yang, pekerja bengkel Spanar Jaya.
 D'Boy Hamdan sebagai Sahak Sentil

Pelakon undangan
 Ahmad Idham sebagai Iskandar
 Nabila Huda sebagai Mona
 Ramasundram Rengan sebagai Murti
 Radhi Khalid sebagai Abdulla

Lagu tema
 Tajuk: Spanar Jaya X
 Artis: Kapow
 Komposer: AG Coco

Episod

Penerbitan
Untuk musim pertama penggambaran Spanar Jaya X telah dibuat di Jelas Juta Studio di Sungai Buloh, Selangor. Tempoh penggambaran ini telah dilakukan sekitar hujung tahun 2018 dan awal tahun 2019.

Rujukan

Pautan luar
 

Drama Melayu 2019
Rancangan TV3